title: Sklep Evropskega organa za vrednostne papirje in trge (EU) 2018/1636 z dne 23. oktobra 2018 o podaljšanju in spremembi Sklepa (EU) 2018/796 o začasni prepovedi trženja, razširjanja ali prodaje pogodb na razliko malim vlagateljem

text:
                  31.10.2018

                  SL

                  Uradni list Evropske unije

                  L 272/62

         SKLEP EVROPSKEGA ORGANA ZA VREDNOSTNE PAPIRJE IN TRGE (EU) 2018/1636
         z dne 23. oktobra 2018
         o podaljšanju in spremembi Sklepa (EU) 2018/796 o začasni prepovedi trženja, razširjanja ali prodaje pogodb na razliko malim vlagateljem
         ODBOR NADZORNIKOV EVROPSKEGA ORGANA ZA VREDNOSTNE PAPIRJE IN TRGE JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) in o spremembi Sklepa št. 716/2009/ES ter razveljavitvi Sklepa Komisije 2009/77/ES (1), zlasti člena 9(5), člena 43(2) in člena 44(1) Uredbe,
         ob upoštevanju Uredbe (EU) št. 600/2014 Evropskega parlamenta in Sveta z dne 15. maja 2014 o trgih finančnih instrumentov in spremembi Uredbe (EU) št. 648/2012 (2), zlasti člena 40 Uredbe,
         ob upoštevanju Delegirane uredbe Komisije (EU) 2017/567 z dne 18. maja 2016 o dopolnitvi Uredbe (EU) št. 600/2014 Evropskega parlamenta in Sveta v zvezi z opredelitvijo pojmov, preglednostjo, stiskanjem portfelja ter nadzornimi ukrepi glede poseganja v zvezi s produkti in pozicij (3), zlasti člena 19 Uredbe,
         ob upoštevanju naslednjega:

                     (1)

                     Evropski organ za vrednostne papirje in trge (ESMA) je s Sklepom (EU) 2018/796 (4) prepovedal trženje, razširjanje ali prodajo pogodb na razliko (CFD-jev) malim vlagateljem. Ukrep je začel veljati 1. avgusta 2018 za obdobje treh mesecev.

                     (2)

                     V skladu s členom 40(6) Uredbe (EU) št. 600/2014 mora organ ESMA začasne ukrepe prepovedi v zvezi s produkti pregledati v ustreznih časovnih presledkih in vsaj vsake tri mesece.

                     (3)

                     Organ ESMA se je v okviru svojega pregleda prepovedi CFD-jev med drugim opiral na raziskavo med pristojnimi nacionalnimi organi (5) o praktični uporabi in učinku ukrepa za poseganje v zvezi s produkti ter na dodatne informacije, ki jih je dobil od teh organov in deležnikov.

                     (4)

                     Pristojni nacionalni organi so zaznali samo nekaj primerov neskladnosti z ukrepi organa ESMA za poseganje v zvezi s produktom, ki so se nanašali predvsem na opozorila o tveganjih.

                     (5)

                     Pristojni nacionalni organi so v mesecu avgustu 2018 v primerjavi z avgustom 2017 poročali o splošnem zmanjšanju števila trgovalnih računov s CFD-ji malih vlagateljev, obsega trgovanja in skupnega lastniškega kapitala malih vlagateljev. Delež dobičkonosnih računov malih vlagateljev se je rahlo zmanjšal, a je to zlasti posledica visoke cene kriptovalut v avgustu 2017 (6). Na primerjavo rezultatov za vlagatelje v določenem časovnem obdobju ne vplivajo samo ukrepi za poseganje na trg produktov, ampak na primer tudi razmere na trgu. Avgusta 2017 so bile razmere na trgu v porastu v primerjavi z avgustom 2018. Poleg tega se je število malih vlagateljev spremenilo (7). Ne nazadnje so pristojni nacionalni organi poročali o zmanjšanju števila samodejnih zaprtij pozicij in primerov, ko so je bil lastniški kapital na računu negativen (8).

                     (6)

                     Pristojni nacionalni organi so v mesecu avgustu 2018 v primerjavi z avgustom 2017 poročali tudi o povečanju vlagateljev, ki so zaprosili, da bi bili razvrščeni kot profesionalni vlagatelji. Organ ESMA se zaveda, da se nekateri ponudniki CFD-jev obračajo na male vlagatelje z obljubo, da bodo lahko razvrščeni kot profesionalni vlagatelji, če bodo za to zaprosili. Mali vlagatelj pa lahko zaprosi, da je razvrščen kot profesionalni vlagatelj, zlasti ko vloži pisni zahtevek v skladu z vsemi zahtevami veljavne zakonodaje. Ponudniki morajo nenehno zagotavljati, da izpolnjujejo te zahteve (9). Organ ESMA se tudi zaveda, da nekatera podjetja iz tretjih držav dejavno nagovarjajo vlagatelje iz Unije oziroma da nekateri ponudniki CFD-jev v Uniji tržijo možnost za male vlagatelje, da svoje račune prenesejo v skupine znotraj subjektov iz tretjih držav. Vendar lahko podjetja iz tretjih držav brez dovoljenja ali registracije v Uniji storitve opravljajo samo na lastno pobudo vlagateljev, ki imajo sedež ali se nahajajo v Uniji. Organ ESMA se prav tako zaveda, da so podjetja začela ponujati druge špekulativne investicijske produkte. Zato bo še naprej spremljal ponudbo teh drugih produktov, da bo ugotovil, ali bi bili ustrezni še kateri koli drugi ukrepi Unije.

                     (7)

                     Organ ESMA med obdobjem pregleda ni pridobil dokazov, ki bi nasprotovali njegovi splošni ugotovitvi o skrbi glede zaščite vlagateljev, ugotovljenem v Sklepu (EU) 2018/796. Zato je zaključil, da bi skrb glede zaščite vlagateljev, ugotovljena v Sklepu (EU) 2018/796, obstajala še naprej, če svojega sklepa o prepovedi trženja, razširjanja ali prodaje CFD-jev malim vlagateljem ne bi podaljšal.

                     (8)

                     Od sprejetja navedenega sklepa se veljavne obstoječe regulativne zahteve v skladu s pravom Unije niso spremenile in še naprej ne obravnavajo nevarnosti, ki jo je ugotovil organ ESMA. Poleg tega pristojni nacionalni organi niso sprejeli ukrepov, s katerimi bi odpravili nevarnost, ali pa sprejeti ukrepi ne zadostujejo za njeno odpravo. Od sprejetja sklepa namreč noben pristojni nacionalni organ ni sprejel svojega nacionalnega ukrepa za poseganje v zvezi s produkti v skladu s členom 42 Uredbe (EU) št. 600/2014 (10).

                     (9)

                     Podaljšanje prepovedi, ki je določena v Sklepu (EU) 2018/796, nima negativnega učinka na učinkovitost finančnih trgov ali na vlagatelje, ki bi bil nesorazmeren glede na koristi ukrepa, in ne povzroča tveganja regulativne arbitraže iz istih razlogov, kot so navedeni v navedenem sklepu.

                     (10)

                     Če se začasna prepoved ne podaljša, obstaja po mnenju organa ESMA velika verjetnost, da se bodo CFD-ji ponovno ponujali malim vlagateljem brez ustreznih zaščitnih ukrepov zanje ter da se bodo na trg vrnili isti ali podobni produkti, ki so povzročili škodo za potrošnike, ugotovljeno v Sklepu (EU) 2018/796.

                     (11)

                     Organ ESMA je ob upoštevanju teh razlogov ter skupaj z razlogi, izraženimi v Sklepu (EU) 2018/796, sklenil, da za nadaljnje tri mesece podaljša prepoved, dokler se ne odpravi resna skrb glede zaščite vlagateljev.

                     (12)

                     Ob podaljšanju prepovedi je organ ESMA pozorno proučil vse ustrezne informacije, ki so se pojavile med pregledom. Tako je pridobil informacije, da se ponudniki CFD-jev pri uporabi skrajšanega opozorila o tveganju včasih srečujejo s tehničnimi težavami zaradi omejenega števila znakov, ki ga določajo drugi tržni ponudniki za komuniciranje, ki ne poteka na trajnem nosilcu podatkov ali spletni strani. Zato je treba skrajšana opozorila o tveganju z omejenim številom znakov vključiti v to podaljšanje prepovedi.

                     (13)

                     Opozorila z omejenim številom znakov niso namenjena temu, da nadomestijo skrajšana opozorila o tveganju. Novo opozorilo naju bi se sprožilo le, če tretja oseba, na katerega se ponudnik CFD-jev opira pri trženju produkta, omejuje število znakov na način, ki ni v skladu s številom znakov, predvidenih za opozorila o tveganju.

                     (14)

                     Opozorila z omejenim številom znakov malim vlagateljem sporočajo, kolikšen je odstotek računov s CFD-ji, ki izgubljajo denar. Da pa bi v učinkovito opozorili male vlagatelje, da se morajo zavedati, ali si lahko privoščijo tveganje, da bi izgubili denar pri vlaganju v CFD-je, podaljšanje prepovedi vključuje zahtevo, da se vsakemu sporočilu z zmanjšanim številom znakov doda neposredna povezava na spletno stran ponudnika CFD-jev, na kateri bo razvidno opozorilo na trajnem nosilcu podatkov ali spletni strani.

                     (15)

                     Ker so lahko predlagani ukrepi v omejenem obsegu povezani z izvedenimi finančnimi instrumenti na kmetijske proizvode, se je organ ESMA posvetoval z javnimi organi, pristojnimi za nadzor, upravljanje in regulacijo fizičnih kmetijskih trgov v Uredbi (ES) št. 1234/2007 (11). Noben organ ni izrazil zadržka glede predlaganega podaljšanja ukrepov.

                     (16)

                     Organ ESMA je pristojne nacionalne organe obvestil o predlaganem sklepu o podaljšanju –

               JE SPREJEL NASLEDNJI SKLEP:

            Člen 1
            Opredelitve
            V tej uredbi:

                        (a)

                        „pogodba na razliko“ ali „CFD“ pomeni izvedeni finančni instrument, ki ni opcija, standardizirana terminska pogodba, posel zamenjave in dogovor o terminski obrestni meri, katerega namen je, da se imetniku omogoči dolga ali kratka izpostavljenost nihanju cen, stopnji ali vrednosti osnovnega instrumenta, ne glede na to, ali se z njim trguje na mestu trgovanja, ki mora biti poravnan v gotovini ali se lahko poravna v gotovini po izbiri ene od pogodbenih strank (drugače kot zaradi neizpolnitve obveznosti ali drugega razloga za prenehanje);

                        (b)

                        „izključena nedenarna korist“ pomeni vsako nedenarno korist razen informacijskih in raziskovalnih orodij, če se ta nanašajo na CFD-je;

                        (c)

                        „začetno kritje“ pomeni plačilo za namene odprtja pozicije CFD-ja, brez provizij, nadomestil za izvedbo posla in vseh drugih povezanih stroškov;

                        (d)

                        „zaščita začetnega kritja“ pomeni začetno kritje, določeno v Prilogi I;

                        (e)

                        „zaščita z MCO“ pomeni zaprtje ene ali več strankinih odprtih pozicij CFD-jev pod pogoji, ki so najugodnejši za stranko v skladu s členoma 24 in 27 Direktive 2014/65/EU, ko se vsota sredstev na trgovalnem računu s CFD-ji in nerealiziranih neto dobičkov od vseh odprtih pozicij CFD-jev, povezanih s tem računom, zmanjša na manj kot polovico skupne zaščite začetnega kritja za vse navedene odprte CFD-je;

                        (f)

                        „zaščita pred negativnim stanjem“ pomeni omejitev skupne obveznosti malega vlagatelja za vse CFD-je, povezane s trgovalnim računom s CFD-ji pri ponudniku CFD-jev, na sredstva na tem trgovalnem računu s CFD-ji.

            Člen 2
            Začasna omejitev za CFD-je v zvezi z malimi vlagatelji
            Trženje, razširjanje ali prodaja CFD-jev malim vlagateljem se omeji na okoliščine, v katerih so izpolnjeni naslednji pogoji:

                        (a)

                        ponudnik CFD-jev od malega vlagatelja zahteva, da plača zaščito začetnega kritja;

                        (b)

                        ponudnik CFD-jev malemu vlagatelju zagotovi zaščito z MCO;

                        (c)

                        ponudnik CFD-jev malemu vlagatelju zagotovi zaščito pred negativnim stanjem;

                        (d)

                        ponudnik CFD-jev malemu vlagatelju neposredno ali posredno ne zagotovi plačila, denarne ali izključene nedenarne koristi v zvezi s trženjem, razširjanjem ali prodajo CFD-ja, razen realiziranega dobička od vsakega zagotovljenega CFD-ja, in

                        (e)

                        ponudnik CFD-jev malemu vlagatelju neposredno ali posredno ne pošlje sporočila, povezanega s trženjem, razširjanjem ali prodajo CFD-ja ali objavlja takih informacij, dostopnih malemu vlagatelju, razen če vključi ustrezno opozorilo o tveganju iz Priloge II, ki izpolnjuje pogoje iz te priloge.

            Člen 3
            Prepoved dejanj, ki bi predstavljala izogibanje
            Prepovedano je zavestno in namerno sodelovati pri dejavnostih, katerih namen ali učinek je izogibanje zahtevam iz člena 2, vključno z delovanjem namesto ponudnika CFD-jev.

            Člen 4
            Začetek veljavnosti in uporaba
            Ta sklep začne veljati dan po objavi v Uradnem listu Evropske unije.
            Ta sklep velja od 1. novembra 2018 za obdobje treh mesecev.

            V Parizu, 23. oktobra 2018

                  Za odbor nadzornikov

               Steven MAIJOOR

                  Predsednik

            (1)  UL L 331, 15.12.2010, str. 84.

            (2)  UL L 173, 12.6.2014, str. 84.

            (3)  UL L 87, 31.3.2017, str. 90.

            (4)  Sklep Evropskega organa za vrednostne papirje in trge (EU) 2018/796 z dne 22. maja 2018 o začasni prepovedi trženja, razširjanja ali prodaje pogodb na razliko malim vlagateljem v Uniji v skladu s členom 40 Uredbe (EU) št. 600/2014 Evropskega parlamenta in Sveta (UL L 136, 1.6.2018, str. 50).

            (5)  V raziskavi je sodelovalo 23 pristojnih nacionalnih organov: Financial Services and Markets Authority (BE – FSMA), Czech National Bank (CZ – CNB), Finanstilsynet (DK-Finanstilsynet), Bundesanstalt für Finanzdienstleistungsaufsicht (DE – BaFin), Central Bank of Ireland (IE – CBI), Ελληνική Επιτροπή Κεφαλαιαγοράς (EL-HCMC), Comisión Nacional del Mercado de Valores (ES – CNMV), Autorité des Marchés Financiers (FR – AMF), Commissione Nazionale per le Società e la Borsa (IT – Consob), Cyprus Securities and Exchange Commission (CY-CySEC), Finanšu un kapitāla tirgus komisija (LV – FKTK), Commission de Surveillance du Secteur Financier (LU – CSSF), Magyar Nemzeti Bank (HU – MNB), Malta Financial Services Authority (MT – MFSA), Autoriteit Financiële Markten (NL-AFM), Financial Market Authority (AT – FMA), Komisja Nadzoru Finansowego (PL – KNF), Comissão do Mercado de Valores Mobiliários (PT – CMVM), Romanian Financial Supervisory Authority (RO – FSA), Agencija za trg vrednostnih papirjev (SI – ATVP), Finnish Financial Supervisory Authority (FI – FSA), Financial Conduct Authority (UK – FCA), Fjármálaeftirlitið (IS – FME).

            (6)  Sprememba cene bitcoina je na primer med 31. julijem 2017 do 31. avgustom 2017 znašala + 65,8 % v primerjavi z – 9,3 % v istem obdobju leta 2018 (na voljo na Condesk.com – https://www.coindesk.com/).

            (7)  K temu so prispevale tudi zahteve za prerazvrstitev malih vlagateljev v profesionalne vlagatelje ali prenos računov dejavnih malih vlagateljev k ponudnikom iz tretjih držav.

            (8)  Avgusta 2018 je veljala zaščita pred negativnim saldom. Razkorak na trgu pa lahko povzroči, da stranka obtiči na ceni, zaradi katere je lastniški kapital negativen, njen račun pa mora ponudnik ponovno vrniti na nično stanje, da bi lahko izpolnil zahteve za zaščito pred negativnim saldom. To se je zgodilo ponudnikom, ki so avgusta 2017 ponujali zaščito pred negativnim saldom.

            (9)  Priloga II, Oddelek II Direktive 2014/65/EU Evropskega parlamenta in Sveta z dne 15. maja 2014 o trgih finančnih instrumentov ter spremembi Direktive 2002/92/ES in Direktive 2011/61/EU (UL L 173, 12.6.2014, str. 349). Glejte tudi Oddelek 11 vprašanj in odgovorov organa ESMA v zvezi z zaščito vlagateljev v skladu z direktivama MiFID II in MiFIR ter sorodne teme (ESMA35-43-349), v katerem je organ ESMA opredelil prakse, ki jih investicijska podjetja ne bi smela izvajati pri uporabi zakonodajnih zahtev glede razvrstitve malih vlagateljev kot profesionalnih vlagateljev na njihovo lastno pobudo. Oddelek 11 je bil posodobljen 25. maja 2018.

            (10)  Pristojni nacionalni organ ene od držav EGP-Efta, NO-Finanstilsynet, je 4. junija 2018 sprejel nacionalne ukrepe za poseganje v zvezi s produkti, ki imajo iste pogoje in datume začetka uporabe kot ukrepi organa ESMA.

            (11)  Uredba Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (UL L 299, 16.11.2007, str. 1).

            PRILOGA I

               ODSTOTKI ZAČETNEGA KRITJA GLEDE NA VRSTO OSNOVNEGA INSTRUMENTA

                        (a)

                        3,33 % nominalne vrednosti CFD-ja, ko je valutni par osnovnega instrumenta sestavljen iz katerih koli dveh naslednjih valut: ameriški dolar, evro, japonski jen, britanski funt, kanadski dolar ali švicarski frank;

                        (b)

                        5 % nominalne vrednosti CFD-ja, ko je indeks, valutni par ali blago osnovnega instrumenta:

                                    (i)

                                    kateri koli od naslednjih kapitalskih indeksov: Financial Times Stock Exchange 100 (FTSE 100), Cotation Assistée en Continu 40 (CAC 40), Deutsche Bourse AG German Stock Index 30 (DAX30), Dow Jones Industrial Average (DJIA), Standard & Poors 500 (S&P 500), NASDAQ Composite Index (NASDAQ), NASDAQ 100 Index (NASDAQ 100), Nikkei Index (Nikkei 225), Standard & Poors/Australian Securities Exchange 200 (ASX 200), EURO STOXX 50 Index (EURO STOXX 50);

                                    (ii)

                                    valutni par sestavljen iz vsaj ene valute, ki ni navedena v točki (a), ali

                                    (iii)

                                    zlato;

                        (c)

                        10 % nominalne vrednosti CFD-jev, ko je osnovno blago ali kapitalski indeks blago ali kapitalski indeks, ki ni naveden v točki (b);

                        (d)

                        50 % nominalne vrednosti CFD-ja, ko je osnovni instrument kriptovaluta, ali

                        (e)

                        20 % nominalne vrednosti CFD-ja, ko je osnovni instrument:

                                    (i)

                                    delnica ali

                                    (ii)

                                    ni naveden v tej prilogi.

            PRILOGA II

               OPOZORILA O TVEGANJU

            ODDELEK A

               Pogoji v zvezi z opozorilom o tveganju

                        1.

                        Opozorilo o tveganju ima obliko, ki zagotavlja njegovo vidnost, velikost pisave je vsaj enaka prevladujoči velikosti pisave, uporabljen jeziki pa je isti kot v sporočilu ali objavljenih informacijah.

                        2.

                        Če so sporočilo ali objavljene informacije na trajnem nosilcu podatkov ali na spletni strani, mora biti opozorilo o tveganju v obliki, določeni v oddelku B.

                        3.

                        Če so sporočilo ali objavljene informacije na nosilcu podatkov, ki ni trajni nosilec podatkov ali spletna stran, mora biti opozorilo o tveganju v obliki, določeni v oddelku C.

                        4.

                        Z odstopanjem od odstavkov 2 in 3, če število znakov v opozorilu o tveganju v obliki, predvideni v oddelku B ali C, presega dovoljeno število znakov po standardnih pogojih tretje osebe, ki opravlja trženje za ponudnika, se mora opozorilo objaviti v obliki, opredeljeni v oddelku D.

                        5.

                        Če je oblika, uporabljena za opozorilo o tveganju, v skladu z opredelitvijo v oddelku D, sporočilo ali objavljena informacija vključuje tudi neposredno povezavo do spletne strani ponudnika CFD-jev, na kateri je objavljeno opozorilo o tveganju v obliki, določeni v oddelku B.

                        6.

                        Opozorilo o tveganju vključuje najnovejši odstotek izgube ponudnika na podlagi izračuna odstotka trgovalnih računov s CFD-ji, ki jih je ponudnik s CFD-ji, ki je izgubil denar, zagotovil malim vlagateljem. Izračun se izvede vsake tri mesece in zajema 12-mesečno obdobje pred datumom, na katerega se izvede (v nadaljnjem besedilu: 12-mesečno obdobje izračuna). Za namene izračuna se:

                                    (a)

                                    za posamezni trgovalni račun malega vlagatelja s CFD-ji šteje, da je izgubil denar, če je vsota vse realiziranih in nerealiziranih neto dobičkov od CFD-jev, povezanih s trgovalnim računom s CFD-ji, v 12-mesečnem obdobju izračuna negativna;

                                    (b)

                                    v izračun vključijo vsi stroški v zvezi s CFD-ji, povezanimi s trgovalnim računom s CFD-ji, vključno z vsemi dajatvami, nadomestili in provizijami;

                                    (c)

                                    iz izračuna izključijo naslednje postavke:

                                                (i)

                                                vsak trgovalni račun s CFD-ji, s katerim v obdobju izračuna ni bila povezana nobena odprta pozicija CFD-jev;

                                                (ii)

                                                vsi dobički ali izgube od produktov, ki niso CFD-ji, povezani s trgovalnim računom s CFD-ji;

                                                (iii)

                                                vsi pologi ali dvigi sredstev s trgovalnega računa s CFD-ji.

                        7.

                        Z odstopanjem od odstavkov od 2 do 6, če ponudnik CFD-jev v zadnjem 12-mesečnem obdobju izračuna ni zagotovil odprtja pozicij CFD-ja, povezanega s trgovalnim računom malega vlagatelja s CFD-ji, navedeni ponudnik CFD-jev uporabi standardno opozorilo o tveganju iz oddelkov E do G, kot je primerno.

                  ODDELEK B

               Opozorilo o tveganju na trajnem nosilcu in spletni strani, specifično za ponudnika

                        Pogodbe na razliko so kompleksni instrumenti in prinašajo veliko tveganje hitre izgube denarja zaradi finančnega vzvoda.

                           Pri trgovanju s pogodbami na razliko pri tem ponudniku denar izgubi [navedite odstotek ponudnika] % računov malih vlagateljev.

                        Razmislite, ali razumete, kako delujejo CFD-ji, in ali se lahko odločite za veliko tveganje, da boste izgubili denar.

                  ODDELEK C

               Skrajšano opozorilo o tveganju, specifično za ponudnika

                           Pri trgovanju s pogodbami na razliko pri tem ponudniku denar izgubi [navedite odstotek ponudnika] % računov malih vlagateljev.

                        Razmislite, ali se lahko odločite za veliko tveganje, da boste izgubili denar.

                  ODDELEK D

               Opozorilo o tveganju z zmanjšanim številom znakov, ki velja za posamezne ponudnike

               [vnesite odstotek za ponudnika] % računov s CFD-ji ima izgubo.

            ODDELEK E

               Standardno opozorilo o tveganju na trajnem nosilcu in spletni strani

                        Pogodbe na razliko so kompleksni instrumenti in prinašajo veliko tveganje hitre izgube denarja zaradi finančnega vzvoda.

                           Pri trgovanju s pogodbami na razliko denar izgubi od 74 % do 89 % računov malih vlagateljev.

                        Razmislite, ali razumete, kako delujejo CFD-ji, in ali se lahko odločite za veliko tveganje, da boste izgubili denar.

                  ODDELEK F

               Skrajšano standardno opozorilo o tveganju

                           Pri trgovanju s pogodbami na razliko denar izgubi od 74 % do 89 % računov malih vlagateljev.

                        Razmislite, ali se lahko odločite za veliko tveganje, da boste izgubili denar.

                  ODDELEK G

               Opozorilo o tveganju z zmanjšanim številom znakov

               74–89 % računov s CFD-ji ima izgubo.


title: Sklep Sveta (EU) 2018/1651 z dne 31. oktobra 2018 o finančnih prispevkih držav članic za financiranje Evropskega razvojnega sklada, vključno s tretjim obrokom za leto 2018

text:
                  6.11.2018

                  SL

                  Uradni list Evropske unije

                  L 275/14

         SKLEP SVETA (EU) 2018/1651
         z dne 31. oktobra 2018
         o finančnih prispevkih držav članic za financiranje Evropskega razvojnega sklada, vključno s tretjim obrokom za leto 2018
         SVET EVROPSKE UNIJE JE –
         ob upoštevanju Pogodbe o Evropski uniji in Pogodbe o delovanju Evropske unije,
         ob upoštevanju Notranjega sporazuma med predstavniki vlad držav članic Evropske unije, ki so se sestali v okviru Sveta, o financiranju pomoči Evropske unije v okviru večletnega finančnega okvira za obdobje 2014–2020 v skladu s Sporazumom o partnerstvu AKP-EU in o dodelitvi finančne pomoči čezmorskim državam in ozemljem, za katere se uporablja četrti del Pogodbe o delovanju Evropske unije (1) in zlasti člena 7(2) Notranjega sporazuma,
         ob upoštevanju Uredbe Sveta (EU) 2015/323 z dne 2. marca 2015 o finančni uredbi, ki se uporablja za 11. Evropski razvojni sklad (v nadaljnjem besedilu: finančna uredba za 11. ERS) (2), in zlasti člena 21(5) Uredbe,
         ob upoštevanju predloga Evropske komisije,
         ob upoštevanju naslednjega:

                     (1)

                     V skladu s postopkom iz člena 21(5) finančne uredbe za 11. ERS Komisija do 10. oktobra 2018 predstavi predlog, v katerem določi (a) znesek tretjega obroka prispevka za leto 2018 in (b) spremenjeni letni znesek prispevka za leto 2018, če letni znesek odstopa od dejanskih potreb.

                     (2)

                     V skladu s členom 52 finančne uredbe za 11. ERS je Evropska investicijska banka (EIB) Komisiji sporočila posodobljene ocene obveznosti in plačil za instrumente, ki jih upravlja.

                     (3)

                     Člen 22(1) finančne uredbe za 11. ERS določa, da se pri zahtevkih za prispevke najprej porabijo zneski, določeni v prejšnjih Evropskih razvojnih skladih (ERS). Zato bi bilo treba pozvati k vplačilu sredstev v okviru 11. ERS za Komisijo.

                     (4)

                     Svet je 9. julija 2018 sprejel Sklep (EU) 2018/965 (3), ki določa letni znesek prispevkov držav članic v ERS za leto 2018, in sicer v višini 4 250 000 000 EUR za Komisijo ter v višini 250 000 000 EUR za EIB –

               SPREJEL NASLEDNJI SKLEP:

            Člen 1
            Posamezni prispevki v ERS, ki jih države članice plačajo Komisiji in EIB v okviru tretjega obroka za leto 2018, so določeni v razpredelnici v Prilogi.

            Člen 2
            Ta sklep začne veljati na dan sprejetja.

            V Bruslju, 31. oktobra 2018

                  Za Svet

                  Predsednica

               J. BOGNER-STRAUSS

            (1)  UL L 210, 6.8.2013, str. 1.

            (2)  UL L 58, 3.3.2015, str. 17.

            (3)  Sklep Sveta (EU) 2018/965 z dne 6. julija 2018 o finančnih prispevkih držav članic za financiranje Evropskega razvojnega sklada, vključno z drugim obrokom in spremenjenim letnim zneskom za leto 2018 (UL L 172, 9.7.2018, str. 4).

            PRILOGA

                        DRŽAVE ČLANICE

                        Delež za 10. ERS v %

                        Delež za 11. ERS v %

                        Tretji obrok za leto 2018 (v EUR)

                        Skupaj

                        Komisija

                        EIB

                        11. ERS

                        10. ERS

                        BELGIJA

                        3,53

                        3,24927

                        29 243 430,00

                        0,00

                        29 243 430,00

                        BOLGARIJA

                        0,14

                        0,21853

                        1 966 770,00

                        0,00

                        1 966 770,00

                        ČEŠKA REPUBLIKA

                        0,51

                        0,79745

                        7 177 050,00

                        0,00

                        7 177 050,00

                        DANSKA

                        2,00

                        1,98045

                        17 824 050,00

                        0,00

                        17 824 050,00

                        NEMČIJA

                        20,50

                        20,57980

                        185 218 200,00

                        0,00

                        185 218 200,00

                        ESTONIJA

                        0,05

                        0,08635

                        777 150,00

                        0,00

                        777 150,00

                        IRSKA

                        0,91

                        0,94006

                        8 460 540,00

                        0,00

                        8 460 540,00

                        GRČIJA

                        1,47

                        1,50735

                        13 566 150,00

                        0,00

                        13 566 150,00

                        ŠPANIJA

                        7,85

                        7,93248

                        71 392 320,00

                        0,00

                        71 392 320,00

                        FRANCIJA

                        19,55

                        17,81269

                        160 314 210,00

                        0,00

                        160 314 210,00

                        HRVAŠKA

                        0,00

                        0,22518

                        2 026 620,00

                        0,00

                        2 026 620,00

                        ITALIJA

                        12,86

                        12,53009

                        112 770 810,00

                        0,00

                        112 770 810,00

                        CIPER

                        0,09

                        0,11162

                        1 004 580,00

                        0,00

                        1 004 580,00

                        LATVIJA

                        0,07

                        0,11612

                        1 045 080,00

                        0,00

                        1 045 080,00

                        LITVA

                        0,12

                        0,18077

                        1 626 930,00

                        0,00

                        1 626 930,00

                        LUKSEMBURG

                        0,27

                        0,25509

                        2 295 810,00

                        0,00

                        2 295 810,00

                        MADŽARSKA

                        0,55

                        0,61456

                        5 531 040,00

                        0,00

                        5 531 040,00

                        MALTA

                        0,03

                        0,03801

                        342 090,00

                        0,00

                        342 090,00

                        NIZOZEMSKA

                        4,85

                        4,77678

                        42 991 020,00

                        0,00

                        42 991 020,00

                        AVSTRIJA

                        2,41

                        2,39757

                        21 578 130,00

                        0,00

                        21 578 130,00

                        POLJSKA

                        1,30

                        2,00734

                        18 066 060,00

                        0,00

                        18 066 060,00

                        PORTUGALSKA

                        1,15

                        1,19679

                        10 771 110,00

                        0,00

                        10 771 110,00

                        ROMUNIJA

                        0,37

                        0,71815

                        6 463 350,00

                        0,00

                        6 463 350,00

                        SLOVENIJA

                        0,18

                        0,22452

                        2 020 680,00

                        0,00

                        2 020 680,00

                        SLOVAŠKA

                        0,21

                        0,37616

                        3 385 440,00

                        0,00

                        3 385 440,00

                        FINSKA

                        1,47

                        1,50909

                        13 581 810,00

                        0,00

                        13 581 810,00

                        ŠVEDSKA

                        2,74

                        2,93911

                        26 451 990,00

                        0,00

                        26 451 990,00

                        ZDRUŽENO KRALJESTVO

                        14,82

                        14,67862

                        132 107 580,00

                        0,00

                        132 107 580,00

                        EU-28 SKUPAJ

                        100,00

                        100,00

                        900 000 000,00

                        0,00

                        900 000 000,00


Odločba Komisije z dne 22/10/2018 o razglasitvi združljivosti koncentracije s skupnim trgom (Zadeva št. COMP/M.9060 - HP / Apogee Group Limited) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (SZVP) 2018/1797 z dne 19. novembra 2018 o spremembi in posodobitvi Sklepa (SZVP) 2018/340 o pripravi seznama projektov, ki se bodo oblikovali v okviru PESCO

text:
                  21.11.2018

                  SL

                  Uradni list Evropske unije

                  L 294/18

         SKLEP SVETA (SZVP) 2018/1797
         z dne 19. novembra 2018
         o spremembi in posodobitvi Sklepa (SZVP) 2018/340 o pripravi seznama projektov, ki se bodo oblikovali v okviru PESCO
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 46(6) Pogodbe,
         ob upoštevanju Sklepa Sveta (SZVP) 2017/2315 z dne 11. decembra 2017 o vzpostavitvi stalnega strukturnega sodelovanja (PESCO) in določitvi seznama vključenih držav članic (1),
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 11. decembra 2017 sprejel Sklep (SZVP) 2017/2315.

                     (2)

                     Točka (e) člena 4(2) Sklepa (SZVP) 2017/2315 določa, da Svet pripravi seznam projektov, ki se bodo oblikovali v okviru stalnega strukturiranega sodelovanja (PESCO) in bodo hkrati odražali podporo razvoju zmogljivosti ter zagotavljali znatno podporo v okviru sredstev in zmogljivosti za operacije in misije skupne varnostne in obrambne politike (SVOP).

                     (3)

                     Svet je 6. marca 2018 sprejel Sklep (SZVP) 2018/340 o pripravi seznama projektov, ki se bodo oblikovali v okviru PESCO (2).

                     (4)

                     Svet je 6. marca 2018 sprejel Priporočilo o časovnem načrtu za izvajanje PESCO (3) (v nadaljnjem besedilu: priporočilo).

                     (5)

                     Odstavek 9 priporočila je določil, da bi moral Svet seznam projektov PESCO posodobiti do novembra 2018, tako da bo vključeval tudi naslednji sklop projektov, in sicer v skladu s postopkom iz člena 5 Sklepa (SZVP) 2017/2315, ki zlasti določa, da lahko visoki predstavnik Unije za zunanje zadeve in varnostno politiko (v nadaljnjem besedilu: visoki predstavnik) na podlagi ocene, ki jo predloži sekretariat PESCO, poda priporočilo za opredelitev in ocenitev projektov PESCO, da lahko Svet sprejme sklep na podlagi vojaškega nasveta Vojaškega odbora Evropske unije (VOEU).

                     (6)

                     Svet je 25. junija 2018 sprejel Sklep (SZVP) 2018/909 o določitvi skupnih pravil za upravljanje projektov PESCO (4).

                     (7)

                     Visoki predstavnik je 11. oktobra 2018 Svetu predložil priporočilo za opredelitev in ocenitev predlaganih projektov v okviru PESCO.

                     (8)

                     Politični in varnostni odbor se je 13. novembra 2018 dogovoril o priporočilih iz vojaškega nasveta VOEU o priporočilu visokega predstavnika za opredelitev in ocenitev predlaganih projektov v okviru PESCO.

                     (9)

                     Svet bi zato moral spremeniti in posodobiti Sklep (SZVP) 2018/340 –

               SPREJEL NASLEDNJI SKLEP:

            Člen 1
            Sklep (SZVP) 2018/340 se spremeni:

                        (1)

                        v členu 1 se na seznam dodajo naslednji projekti:

                                    „18.

                                    Helikoptersko usposabljanje v vročini in na višini (usposabljanje H3)

                                    19.

                                    Skupna obveščevalna akademija EU

                                    20.

                                    Testni in ocenjevalni centri EU

                                    21.

                                    Integrirani zemeljski sistemi brez posadke (UGS)

                                    22.

                                    Kopenski bojni raketni sistemi EU za delovanje zunaj vidnega polja

                                    23.

                                    Modularni paket premestljivih zmogljivosti za podvodno posredovanje (DIVEPACK)

                                    24.

                                    Evropski daljinsko vodeni zrakoplovni sistem za srednje višine in z dolgo avtonomijo – evropski MALE RPAS (Eurodrone)

                                    25.

                                    Evropski jurišni helikopter TIGER Mark III

                                    26.

                                    Obramba pred brezpilotnimi zrakoplovnimi sistemi (C-UAS)

                                    27.

                                    Evropska platforma za zračne ladje v višjih zračnih plasteh (EHAAP) – trajna izvidniško-obveščevalna zmogljivost

                                    28.

                                    Premestljivi štab za taktično poveljevanje in kontrolo sil za specialno delovanje za manjše združene operacije – (SOCC) za SJO

                                    29.

                                    Zmogljivosti za elektronsko bojevanje in program interoperabilnosti za prihodnje sodelovanje pri skupnih izvidniško-obveščevalnih dejavnostih

                                    30.

                                    Kemični, biološki, radiološki in jedrski nadzor kot storitev (CBRN SaaS)

                                    31.

                                    Skupne baze

                                    32.

                                    Geometeorološki in oceanografski podporni element za koordinacijo GeoMETOC (GMSCE)

                                    33.

                                    Radionavigacijska rešitev EU (EURAS)

                                    34.

                                    Evropska mreža za vojaški nadzor in situacijsko zavedanje v vesolju (EU-SSA-N)“;

                        (2)

                        člen 2 se nadomesti z naslednjim:

                           „Člen 2
                           Seznam članic projekta za vsak posamezen projekt se nahaja v Prilogi I.“;

                        (3)

                        vstavi se naslednji člen:

                           „Člen 2a
                           Za namene obveščanja je v Prilogi II prikazan konsolidaran posodobljen seznam članic projekta za vsak posamezen projekt.“;

                        (4)

                        Priloga se spremeni:

                                    (a)

                                    preštevilči se v „Priloga I“;

                                    (b)

                                    vnosi iz Priloge I k temu sklepu se dodajo v tabelo;

                        (5)

                        besedilo iz Priloge II k temu sklepu se doda kot Priloga II.

            Člen 2
            Ta sklep začne veljati na dan sprejetja.

            V Bruslju, 19. novembra 2018

                  Za Svet

                  Predsednica

               F. MOGHERINI

            (1)  UL L 331, 14.12.2017, str. 57.

            (2)  UL L 65, 8.3.2018, str. 24.

            (3)  UL C 88, 8.3.2018, str. 1.

            (4)  UL L 161, 26.6.2018, str. 37.

            PRILOGA I

                           Projekt

                           Članice projekta

                                       „18.

                                       Helikoptersko usposabljanje v vročini in na višini (usposabljanje H3)

                           Grčija, Italija, Romunija

                                       19.

                                       Skupna obveščevalna akademija EU

                           Grčija, Ciper

                                       20.

                                       Testni in ocenjevalni centri EU

                           Francija, Švedska, Španija, Slovaška

                                       21.

                                       Integrirani zemeljski sistemi brez posadke (UGS)

                           Estonija, Belgija, Češka, Španija, Francija, Latvijia, Madžarska, Nizozemska, Poljska, Finska

                                       22.

                                       Kopenski bojni raketni sistemi EU za delovanje zunaj vidnega polja

                           Francija, Belgija, Ciper

                                       23.

                                       Modularni paket premestljivih zmogljivosti za podvodno posredovanje (DIVEPACK)

                           Bolgarija, Grčija, Francija

                                       24.

                                       Evropski daljinsko vodeni zrakoplovni sistem za srednje višine in z dolgo avtonomijo – evropski MALE RPAS (Eurodrone)

                           Nemčija, Češka, Španija, Francija, Italija

                                       25.

                                       Evropski jurišni helikopter TIGER Mark III

                           Francija, Nemčija, Španija

                                       26.

                                       Obramba pred brezpilotnimi zrakoplovnimi sistemi (C-UAS)

                           Italija, Češka

                                       27.

                                       Evropska platforma za zračne ladje v višjih zračnih plasteh (EHAAP) – trajna izvidniško-obveščevalna zmogljivost

                           Italija, Francija

                                       28.

                                       Premestljivi štab za taktično poveljevanje in kontrol sil za specialno delovanje za manjše združene operacije – (SOCC) za SJO

                           Grčija, Ciper

                                       29.

                                       Zmogljivosti za elektronsko bojevanje in program interoperabilnosti za prihodnje sodelovanje pri skupnih izvidniško-obveščevalnih dejavnostih

                           Češka, Nemčija

                                       30.

                                       Kemični, biološki, radiološki in jedrski nadzor kot storitev (CBRN SaaS)

                           Avstrija, Francija, Hrvaška, Madžarska, Slovenija

                                       31.

                                       Skupne baze

                           Francija, Belgija, Češka, Nemčija, Španija, Nizozemska

                                       32.

                                       Geometeorološki in oceanografski podporni element za koordinacijo GeoMETOC (GMSCE)

                           Nemčija, Grčija, Francija, Romunija

                                       33.

                                       Radionavigacijska rešitev EU (EURAS)

                           Francija, Belgija, Nemčija, Španija, Italija

                                       34.

                                       Evropska mreža za vojaški nadzor in situacijsko zavedanje v vesolju (EU-SSA-N)

                           Italija, Francija“

            PRILOGA II
            „

                     PRILOGA II

                        KONSOLIDARAN POSODOBLJEN SEZNAM ČLANIC PROJEKTA ZA VSAK POSAMEZEN PROJEKT

                                 Projekt

                                 Članice projekta

                                             1.

                                             Evropsko zdravstveno poveljstvo

                                 Nemčija, Češka, Španija, Francija, Italija, Nizozemska, Romunija, Slovaška, Švedska

                                             2.

                                             Evropske varne programsko definirane zveze (ESSOR)

                                 Francija, Belgija, Nemčija, Španija, Italija, Nizozemska, Poljska, Portugalska, Finska

                                             3.

                                             Mreža logističnih vozlišč v Evropi in podpora za operacije

                                 Nemčija, Belgija, Bolgarija, Grčija, Španija, Francija, Hrvaška, Italija, Ciper, Madžarska, Nizozemska, Poljska, Slovenija, Slovaška

                                             4.

                                             Vojaška mobilnost

                                 Nizozemska, Belgija, Bolgarija, Češka, Nemčija, Estonija, Grčija, Španija, Francija, Hrvaška, Italija, Ciper, Latvija, Litva, Luksemburg, Madžarska, Avstrija, Poljska, Portugalska, Romunija, Slovenija, Slovaška, Finska, Švedska

                                             5.

                                             Strokovni center za misije Evropske unije za usposabljanje (EU TMCC)

                                 Nemčija, Belgija, Češka, Irska, Španija, Francija, Italija, Luksemburg, Nizozemska, Portugalska, Avstrija, Romunija, Švedska

                                             6.

                                             Evropski center za certificiranje usposabljanja za evropske vojske

                                 Italija, Grčija

                                             7.

                                             Energetska operativna funkcija (EOF)

                                 Francija, Belgija, Španija, Italija

                                             8.

                                             Sveženj razmestljivih vojaških zmogljivosti za pomoč ob nesrečah

                                 Italija, Grčija, Španija, Hrvaška, Avstrija

                                             9.

                                             Pomorski (pol-) avtonomni sistemi za protiminsko delovanje (MAS MCM)

                                 Belgija, Grčija, Latvija, Nizozemska, Poljska, Portugalska, Romunija

                                             10.

                                             Pristaniški in pomorski nadzor in zaščita (HARMSPRO)

                                 Italija, Grčija, Poljska, Portugalska

                                             11.

                                             Izpopolnitev pomorskega nadzora

                                 Grčija, Bolgarija, Irska, Španija, Hrvaška, Italija, Ciper

                                             12.

                                             Platforma za izmenjavo informacij v zvezi s kibernetskimi grožnjami in odzivanjem na incidente

                                 Grčija, Španija, Italija, Ciper, Madžarska, Avstrija, Portugalska

                                             13.

                                             Enote za hitro odzivanje na kibernetske grožnje in medsebojna pomoč na področju kibernetske varnosti

                                 Litva, Estonija, Španija, Francija, Hrvaška, Nizozemska, Poljska, Romunija, Finska

                                             14.

                                             Sistem strateškega poveljevanja in nadzorovanja (C2) za misije in operacije SVOP

                                 Španija, Francija, Nemčija, Italija, Portugalska

                                             15.

                                             Pehotno bojno oklepno vozilo / amfibijsko udarno vozilo / lahko oklepno vozilo

                                 Italija, Grčija, Slovaška

                                             16.

                                             Posredna strelna podpora (EvroArtilerija)

                                 Slovaška, Italija

                                             17.

                                             Operativno jedro za odzivanje na krize pri EUFOR (EUFOR CROC)

                                 Nemčija, Španija, Francija, Italija, Ciper

                                             18.

                                             Helikoptersko usposabljanje v vročini in na višini (usposabljanje H3)

                                 Grčija, Italija, Romunija

                                             19.

                                             Skupna obveščevalna akademija EU

                                 Grčija, Ciper

                                             20.

                                             Testni in ocenjevalni centri EU

                                 Francija, Švedska, Španija, Slovaška

                                             21.

                                             Integrirani zemeljski sistemi brez posadke (UGS)

                                 Estonija, Belgija, Češka, Španija, Francija, Latvijia, Madžarska, Nizozemska, Poljska, Finska

                                             22.

                                             Kopenski bojni raketni sistemi EU za delovanje zunaj vidnega polja

                                 Francija, Belgija, Ciper

                                             23.

                                             Modularni paket premestljivih zmogljivosti za podvodno posredovanje (DIVEPACK)

                                 Bolgarija, Grčija, Francija

                                             24.

                                             Evropski daljinsko vodeni zrakoplovni sistem za srednje višine in z dolgo avtonomijo – evropski MALE RPAS (Eurodrone)

                                 Nemčija, Češka, Španija, Francija, Italija

                                             25.

                                             Evropski jurišni helikopter TIGER Mark III

                                 Francija, Nemčija, Španija

                                             26.

                                             Obramba pred brezpilotnimi zrakoplovnimi sistemi (C-UAS)

                                 Italija, Češka

                                             27.

                                             Evropska platforma za zračne ladje v višjih zračnih plasteh (EHAAP) – trajna izvidniško-obveščevalna zmogljivost

                                 Italija, Francija

                                             28.

                                             Premestljivi štab za taktično poveljevanje in kontrolo sil za specialno delovanje za manjše združene operacije – (SOCC) za SJO

                                 Grčija, Ciper

                                             29.

                                             Zmogljivosti za elektronsko bojevanje in program interoperabilnosti za prihodnje sodelovanje pri skupnih izvidniško-obveščevalnih dejavnostih

                                 Češka, Nemčija

                                             30.

                                             Kemični, biološki, radiološki in jedrski nadzor kot storitev (CBRN SaaS)

                                 Avstrija, Francija, Hrvaška, Madžarska, Slovenija

                                             31.

                                             Skupne baze

                                 Francija, Belgija, Češka, Nemčija, Španija, Nizozemska

                                             32.

                                             Geometeorološki in oceanografski podporni element za koordinacijo GeoMETOC (GMSCE)

                                 Nemčija, Grčija, Francija, Romunija

                                             33.

                                             Radionavigacijska rešitev EU (EURAS)

                                 Francija, Belgija, Nemčija, Španija, Italija

                                             34.

                                             Evropska mreža za vojaški nadzor in situacijsko zavedanje v vesolju (EU-SSA-N)

                                 Italija, Francija

               “


title: Sklep Sveta z dne 19. novembra 2018 o imenovanju italijanskih članov in nadomestnih članov Svetovalnega odbora za prosto gibanje delavcev

text:
                  21.11.2018

                  SL

                  Uradni list Evropske unije

                  C 421/7

         SKLEP SVETA
         z dne 19. novembra 2018
         o imenovanju italijanskih članov in nadomestnih članov Svetovalnega odbora za prosto gibanje delavcev
         (2018/C 421/02)
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 492/2011 Evropskega parlamenta in Sveta z dne 5. aprila 2011 o prostem gibanju delavcev v Uniji (1) ter zlasti členov 23 in 24 Uredbe,
         ob upoštevanju seznamov kandidatov, ki so jih Svetu poslale vlade držav članic,
         ob upoštevanju naslednjega:

                     (1)

                     Svet je 28. septembra 2018 sprejel sklep (2), s katerim je imenoval člane in nadomestne člane Svetovalnega odbora za prosto gibanje delavcev za obdobje od 25. septembra 2018 do 24. septembra 2020.

                     (2)

                     Italijanska vlada je predlagala kandidate za zapolnitev več prostih mest –

               SPREJEL NASLEDNJI SKLEP:

            Člen 1
            Za člane in nadomestne člane Svetovalnega odbora za prosto gibanje delavcev se za obdobje, ki se konča 24. septembra 2020, imenujejo:
            I.   PREDSTAVNIKI SINDIKATOV

                        Država

                        Člana

                        Nadomestni član

                        Italija

                        Ilaria Arianna FONTANIN
                        Giuseppe CASUCCI

                        Emanuele GALOSSI

            II.   PREDSTAVNIKI ZDRUŽENJ DELODAJALCEV

                        Država

                        Članici

                        Nadomestni član

                        Italija

                        Paola ASTORRI
                        Serena FACELLO

                        Fabio ANTONILLI

            Člen 2
            Svet bo pozneje imenoval še člane in nadomestne člane, ki še niso bili predlagani.

            Člen 3
            Ta sklep začne veljati na dan sprejetja.

            V Bruslju, 19. novembra 2018

                  Za Svet

                  Predsednik

               E. KÖSTINGER

            (1)  UL L 141, 27.5.2011, str. 1.

            (2)  Sklep Sveta z dne 28. septembra 2018 o imenovanju članov in nadomestnih članov Svetovalnega odbora za prosto gibanje delavcev (UL C 366, 10.10.2018, str. 3).


Odločba Komisije z dne 17/12/2018 o razglasitvi združljivosti koncentracije s skupnim trgom (Zadeva št. COMP/M.9150 - China Reinsurance (Group) Corporation / Chaucer) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 12/12/2018 o razglasitvi združljivosti koncentracije s skupnim trgom (Zadeva št. COMP/M.9217 - Engie / EDP Renewables / Repsol Nuevas Energías S.A. / Windplus S.A.) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 04/12/2018 o razglasitvi združljivosti koncentracije s skupnim trgom (Zadeva št. COMP/M.9194 - Sharp Corporation / Skytec Group Limited) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 01/08/2018 o razglasitvi združljivosti koncentracije s skupnim trgom (Zadeva št. COMP/M.8963 - Eurocar Italia / Bonaldi) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 12/12/2018 o razglasitvi združljivosti koncentracije s skupnim trgom (Zadeva št. COMP/M.9158 - SoftBank Corp. / Toyota Motor Corporation) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 10/09/2018 o razglasitvi združljivosti koncentracije s skupnim trgom (Zadeva št. COMP/M.9070 - Eurocar Italia S.r.l. / Vicentini S.p.A.) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 30/11/2018 o razglasitvi združljivosti koncentracije s skupnim trgom (Zadeva št. COMP/M.9160 - Centerbridge / Hospital Topco) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 12/12/2018 o razglasitvi združljivosti koncentracije s skupnim trgom (Zadeva št. COMP/M.9123 - ADM / Neovia) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 06/12/2018 o razglasitvi združljivosti koncentracije s skupnim trgom (Zadeva št. COMP/M.9032 - E.ON SE / Helen Oy / Liikennevirta Oy) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 12/12/2018 o razglasitvi združljivosti koncentracije s skupnim trgom (Zadeva št. COMP/M.9189 - Cerberus Group / Marke) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 14/12/2018 o razglasitvi združljivosti koncentracije s skupnim trgom (Zadeva št. COMP/M.9212 - MinebeaMitsumi Inc. / U-Shin Ltd.) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 07/12/2018 o razglasitvi združljivosti koncentracije s skupnim trgom (Zadeva št. COMP/M.9166 - Santander Consumer Bank AG / Hyundai Capital Services, INC.) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 10/12/2018 o razglasitvi združljivosti koncentracije s skupnim trgom (Zadeva št. COMP/M.9159 - CVC Capital Partners SICAV-FIS S.A. / MitsubishiF inancial Group, Inc. / Ngern Tid Lor Company Limited) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 18/12/2018 o razglasitvi združljivosti koncentracije s skupnim trgom (Zadeva št. COMP/M.9222 - Ivanhoe / Oxford Properties Group) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 30/11/2018 o razglasitvi združljivosti koncentracije s skupnim trgom (Zadeva št. COMP/M.9156 - Czech Media Invest A.S. / Groupe Lagardère) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 10/12/2018 o razglasitvi združljivosti koncentracije s skupnim trgom (Zadeva št. COMP/M.9143 - CapMan Infra Lux Management S.a.r.l / NH-Amundi Asset Management Co., Ltd. / Green Investment Group Limited / Cloud Snurran AB) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 04/12/2018 o razglasitvi združljivosti koncentracije s skupnim trgom (Zadeva št. COMP/M.9186 - Carlyle Europe Realty Fund, S.C.Sp. / Marriott International, Inc. / Felting/Penha Longa Resort) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Političnega in varnostnega odbora (SZVP) 2018/2062 z dne 18. decembra 2018 o podaljšanju mandata vodje misije Evropske unije za krepitev zmogljivosti v Somaliji (EUCAP Somalia) (EUCAP Somalia/1/2018)

text:
                  27.12.2018

                  SL

                  Uradni list Evropske unije

                  L 329/24

         SKLEP POLITIČNEGA IN VARNOSTNEGA ODBORA (SZVP) 2018/2062
         z dne 18. decembra 2018
         o podaljšanju mandata vodje misije Evropske unije za krepitev zmogljivosti v Somaliji (EUCAP Somalia) (EUCAP Somalia/1/2018)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti tretjega odstavka člena 38 Pogodbe,
         ob upoštevanju Sklepa Sveta 2012/389/SZVP z dne 16. julija 2012 o misiji Evropske unije za krepitev zmogljivosti v Somaliji (EUCAP Somalia) (1) in zlasti člena 9(1) Sklepa,
         ob upoštevanju naslednjega:

                     (1)

                     Politični in varnostni odbor (PVO) je na podlagi člena 9(1) Sklepa 2012/389/SZVP pooblaščen, da v skladu s členom 38 Pogodbe sprejme ustrezne odločitve za izvajanje političnega nadzora in strateškega vodenja misije Evropske unije za krepitev regionalnih pomorskih zmogljivosti v državah Afriškega roga (EUCAP NESTOR), vključno z odločitvijo o imenovanju vodje misije.

                     (2)

                     S Sklepom Sveta (SZVP) 2016/2240 (2) z dne 12. decembra 2016 je bil mandat misije EUCAP Nestor podaljšan do 31. decembra 2018, misija pa preimenovana v „EUCAP Somalia“. Z zadevnim sklepom Sveta je bila „misija za krepitev regionalnih pomorskih zmogljivosti v državah Afriškega roga (EUCAP Nestor)“ nadomeščena z „misijo za krepitev zmogljivosti v Somaliji (EUCAP Somalia)“.

                     (3)

                     S Sklepom Sveta (SZVP) 2018/1942 (3) z dne 10. decembra 2018 je bil mandat misije EUCAP Somalia podaljšan do 31. decembra 2020.

                     (4)

                     PVO je 26. julija 2016 sprejel Sklep EUCAP NESTOR/1/2016 (4), s katerim je bila za vodjo EUCAP NESTOR za obdobje od 1. septembra 2016 do 12. decembra 2016 imenovana Maria-Cristina STEPANESCU.

                     (5)

                     PVO je 10. januarja 2017 sprejel Sklep EUCAP Somalia/1/2017 (5), s katerim je podaljšal mandat Marie-Cristine STEPANESCU kot vodje EUCAP Somalia za obdobje od 13. decembra 2016 do 12. decembra 2017.

                     (6)

                     PVO je 31. oktobra 2017 sprejel Sklep EUCAP Somalia/2/2017 (6), s katerim je podaljšal mandat Marie-Cristine STEPANESCU kot vodje EUCAP Somalia za obdobje od 13. decembra 2017 do 31. decembra 2018.

                     (7)

                     Visoki predstavnik Unije za zunanje zadeve in varnostno politiko je predlagal, da se mandat Marie-Cristine STEPANESCU kot vodje EUCAP Somalia podaljša za obdobje od 1. januarja 2019 do 31. avgusta 2019 –

               SPREJEL NASLEDNJI SKLEP:

            Člen 1
            Mandat Marie-Cristine STEPANESCU kot vodje EUCAP Somalia se podaljša do 31. avgusta 2019.

            Člen 2
            Ta sklep začne veljati 1. januarja 2019.

            V Bruslju, 18. decembra 2018

                  Za Politični in varnostni odbor

                  Predsednica

               S. FROM-EMMESBERGER

            (1)  UL L 187, 17.7.2012, str. 40.

            (2)  Sklep Sveta (SZVP) 2016/2240 z dne 12. decembra 2016 o spremembi Sklepa 2012/389/SZVP o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) (UL L 337, 13.12.2016, str. 18).

            (3)  Svet Sklepa (SZVP) 2018/1942 z dne 10. decembra 2018 o podaljšanju in spremembi Sklepa 2012/389/SZVP o misiji Evropske unije za krepitev zmogljivosti v Somaliji (EUCAP Somalia) (UL L 314, 11.12.2018, str. 56).

            (4)  Sklep Političnega in varnostnega odbora (SZVP) 2016/1633 z dne 26. julija 2016 o imenovanju vodje misije Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) (EUCAP NESTOR/1/2016) (UL L 243, 10.9.2016, str. 8).

            (5)  Sklep Političnega in varnostnega odbora (SZVP) 2017/114 z dne 10. januarja 2017 o podaljšanju mandata vodje misije Evropske unije za krepitev zmogljivosti v Somaliji (EUCAP Somalia/1/2017) (UL L 18, 24.1.2017, str. 49).

            (6)  Sklep Političnega in varnostnega odbora (SZVP) 2017/2059 z dne 31. oktobra 2017 o podaljšanju mandata vodje misije Evropske unije za krepitev zmogljivosti v Somaliji (EUCAP Somalia) (EUCAP Somalia/2/2017) (UL L 294, 11.11.2017, str. 40).


title: Sklep Evropskega organa za vrednostne papirje in trge (EU) 2018/2064 z dne 14. decembra 2018 o podaljšanju začasne prepovedi trženja, razširjanja ali prodaje binarnih opcij malim vlagateljem

text:
                  27.12.2018

                  SL

                  Uradni list Evropske unije

                  L 329/27

         SKLEP EVROPSKEGA ORGANA ZA VREDNOSTNE PAPIRJE IN TRGE (EU) 2018/2064
         z dne 14. decembra 2018
         o podaljšanju začasne prepovedi trženja, razširjanja ali prodaje binarnih opcij malim vlagateljem
         ODBOR NADZORNIKOV EVROPSKEGA ORGANA ZA VREDNOSTNE PAPIRJE IN TRGE JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) in o spremembi Sklepa št. 716/2009/ES ter razveljavitvi Sklepa Komisije 2009/77/ES (1), zlasti člena 9(5), člena 43(2) in člena 44(1) Uredbe,
         ob upoštevanju Uredbe (EU) št. 600/2014 Evropskega parlamenta in Sveta z dne 15. maja 2014 o trgih finančnih instrumentov in spremembi Uredbe (EU) št. 648/2012 (2), zlasti člena 40 Uredbe,
         ob upoštevanju Delegirane uredbe Komisije (EU) 2017/567 z dne 18. maja 2016 o dopolnitvi Uredbe (EU) št. 600/2014 Evropskega parlamenta in Sveta v zvezi z opredelitvijo pojmov, preglednostjo, stiskanjem portfelja ter nadzornimi ukrepi glede poseganja v zvezi s produkti in pozicij (3), zlasti člena 19 Uredbe,
         ob upoštevanju naslednjega:

                     (1)

                     Evropski organ za vrednostne papirje in trge (ESMA) je s Sklepom (EU) 2018/795 (4) prepovedal trženje, razširjanje ali prodajo binarnih opcij malim vlagateljem. Ukrep je začel veljati 2. julija 2018 za obdobje treh mesecev.

                     (2)

                     V skladu s členom 40(6) Uredbe (EU) št. 600/2014 mora organ ESMA začasne ukrepe prepovedi v zvezi s produkti pregledati v ustreznih časovnih presledkih in vsaj vsake tri mesece.

                     (3)

                     Organ ESMA je s Sklepom (EU) 2018/1466 (5) podaljšal in spremenil začasno prepoved trženja, razširjanja ali prodaje binarnih opcij malim vlagateljem. Ukrep je začel veljati 2. oktobra 2018 za obdobje treh mesecev.

                     (4)

                     Organ ESMA se je v okviru svojega nadaljnjega pregleda prepovedi binarnih opcij med drugim opiral na raziskavo med pristojnimi nacionalnimi organi (6) o praktični uporabi in učinku ukrepa za poseganje v zvezi s produkti ter na dodatne informacije, ki jih je dobil od teh organov in deležnikov.

                     (5)

                     Pristojni nacionalni organi so zaznali samo nekaj primerov neskladnosti z ukrepi organa ESMA za poseganje v zvezi s produkti. Poleg tega od objave dogovorjenih ukrepov dne 27. marca 2018 podjetjem, ki tržijo, razširjajo ali prodajajo binarne opcije, niso bila izdana nobena nova dovoljenja.

                     (6)

                     Pristojni nacionalni organi so poročali o rahlem povečanju vlagateljev, ki so zaprosili, da bi bili razvrščeni kot profesionalni vlagatelji. Kljub temu je število profesionalnih vlagateljev, ki so sami zaprosili za to razvrstitev, sorazmerno majhno v primerjavi s prejšnjim številom neprofesionalnih vlagateljev, ki so bili stranke ponudnikov binarnih opcij. Organ ESMA se zaveda, da določena podjetja iz tretjih držav aktivno nagovarjajo vlagatelje iz Unije. Vendar lahko ta podjetja brez dovoljenja ali registracije v Uniji storitve opravljajo samo na lastno pobudo vlagateljev, ki imajo sedež ali se nahajajo v Uniji. Organ ESMA se prav tako zaveda, da so podjetja začela ponujati druge špekulativne investicijske produkte. Zato bo še naprej spremljal ponudbo teh drugih produktov, da bo ugotovil, ali bi bili ustrezni še kateri koli drugi ukrepi Unije.

                     (7)

                     Organ ESMA od sprejetja Sklepa (EU) 2018/795 ni pridobil dokazov, ki bi nasprotovali njegovi splošni ugotovitvi o skrbi glede zaščite vlagateljev, ugotovljeni v Sklepu (EU) 2018/795 ali Sklepu (EU) 2018/1466 (v nadaljnjem besedilu: sklepa). Zato je zaključil, da bi skrb glede zaščite vlagateljev, ugotovljena v sklepih, obstajala še naprej, če začasne prepovedi trženja, razširjanja ali prodaje binarnih opcij malim vlagateljem ne bi podaljšali.

                     (8)

                     Hkrati se veljavne obstoječe regulativne zahteve v skladu s pravom Unije niso spremenile in še naprej ne odpravljajo nevarnosti, ki jo je ugotovil organ ESMA. Poleg tega pristojni nacionalni organi niso sprejeli ukrepov, s katerimi bi odpravili nevarnost, ali pa sprejeti ukrepi ne zadostujejo za njeno odpravo. Od sprejetja Sklepa (EU) 2018/795 namreč noben pristojni nacionalni organ ni sprejel svojega nacionalnega ukrepa za poseganje v zvezi s produkti v skladu s členom 42 Uredbe (EU) št. 600/2014 (7).

                     (9)

                     Podaljšanje prepovedi nima negativnega učinka na učinkovitost finančnih trgov ali na vlagatelje, ki bi bil nesorazmeren glede na koristi ukrepa, in ne povzroča tveganja regulativne arbitraže iz enakih razlogov kot v navedenih sklepih.

                     (10)

                     Če se začasna prepoved ne podaljša, obstaja po mnenju organa ESMA še vedno velika verjetnost, da bodo malim vlagateljem ponovno ponujali binarne opcije ter da se bodo na trg vrnili isti ali podobni produkti, ki so povzročili škodo za potrošnike, ugotovljeno v navedenih sklepih.

                     (11)

                     Organ ESMA je ob upoštevanju teh razlogov ter skupaj z razlogi, izraženimi v sklepih, sklenil, da za nadaljnje tri mesece podaljša prepoved pod enakimi pogoji, kot so določeni v Sklepu (EU) 2018/1466, da se odpravijo nevarnosti glede zaščite vlagateljev.

                     (12)

                     Ker so lahko predlagani ukrepi v omejenem obsegu povezani z izvedenimi finančnimi instrumenti na kmetijske proizvode, se je organ ESMA posvetoval z javnimi organi, pristojnimi za nadzor, upravljanje in regulacijo fizičnih kmetijskih trgov v Uredbi (ES) št. 1234/2007 (8). Noben organ ni izrazil zadržka glede predlaganega podaljšanja ukrepov.

                     (13)

                     Organ ESMA je pristojne nacionalne organe obvestil o predlaganem sklepu o podaljšanju –

               SPREJEL NASLEDNJI SKLEP:

            Člen 1
            Začasna prepoved binarnih opcij za male vlagatelje

               1.   Trženje, razširjanje ali prodaja binarnih opcij malim vlagateljem je prepovedana.

               2.   Za namene odstavka 1 je binarna opcija, ne glede na to, ali se trguje na mestu trgovanja ali ne, izvedeni finančni instrument, ki izpolnjuje naslednja merila:

                           (a)

                           mora biti poravnan z gotovino ali se lahko poravna v gotovini po izbiri ene od strank, razen v primeru neizpolnitve obveznosti ali drugega razloga za prenehanje;

                           (b)

                           predvideva plačilo le ob njegovem zaprtju ali poteku;

                           (c)

                           njegovo plačilo je omejeno na:

                                       (i)

                                       predhodno določeni fiksni znesek ali nič, če osnovni instrument izvedenega finančnega instrumenta izpolnjuje enega ali več predhodno določenih pogojev, in

                                       (ii)

                                       predhodno določeni fiksni znesek ali nič, če osnovni instrument izvedenega finančnega instrumenta ne izpolnjuje enega ali več predhodno določenih pogojev.

               3.   Prepoved iz odstavka 1 ne velja za:

                           (a)

                           binarno opcijo, pri kateri je nižji od dveh vnaprej določenih fiksnih zneskov najmanj enak skupnemu plačilu malega vlagatelja za binarno opcijo, vključno s provizijami, pristojbinami za transakcijo ali drugimi povezanimi stroški;

                           (b)

                           binarno opcijo, ki izpolnjuje naslednje pogoje:

                                       (i)

                                       rok od izdaje do dospelosti je najmanj 90 koledarskih dni;

                                       (ii)

                                       javnosti je na voljo prospekt, ki je sestavljen in odobren v skladu z Direktivo 2003/71/ES Evropskega parlamenta in Sveta (9); in

                                       (iii)

                                       binarna opcija med njenim celotnim trajanjem ponudnika ne izpostavlja tržnemu tveganju, ponudnik ali kateri koli od subjektov v njegovi skupini pa ne ustvari dobička ali izgub iz binarne opcije, razen predhodno razkritih provizij, pristojbin za transakcije ali drugih povezanih taks.

            Člen 2
            Prepoved dejanj, ki bi predstavljala izogibanje
            Prepovedano je sodelovati, zavestno in namerno, pri dejavnostih, katerih cilj ali učinek je izogibati se določbam člena 1, vključno z delovanjem kot nadomestek za ponudnika binarnih opcij.

            Člen 3
            Začetek veljavnosti in uporaba

               1.   Ta sklep začne veljati dan po objavi v Uradnem listu Evropske unije.

               2.   Ta sklep se uporablja od 2. januarja 2019 za obdobje treh mesecev.

            V Parizu, 14. decembra 2018

                  Za odbor nadzornikov

               Steven MAIJOOR

                  Predsednik

            (1)  UL L 331, 15.12.2010, str. 84.

            (2)  UL L 173, 12.6.2014, str. 84.

            (3)  UL L 87, 31.3.2017, str. 90.

            (4)  Sklep Evropskega organa za vrednostne papirje in trge (EU) 2018/795 z dne 22. maja 2018 o začasni prepovedi trženja, razširjanja ali prodaje binarnih opcij malim vlagateljem v Uniji v skladu s členom 40 Uredbe (EU) št. 600/2014 Evropskega parlamenta in Sveta (UL L 136, 1.6.2018, str. 31).

            (5)  Sklep Evropskega organa za vrednostne papirje in trge (EU) 2018/1466 z dne 21. septembra 2018 o podaljšanju in spremembi Sklepa (EU) 2018/795 o začasni prepovedi trženja, razširjanja ali prodaje binarnih opcij malim vlagateljem (UL L 245, 1.10.2018, str. 17).

            (6)  V raziskavi je sodelovalo 24 pristojnih nacionalnih organov: Financial Market Authority (AT – FMA), Cyprus Securities and Exchange Commission (CY – CySEC), Czech National Bank (CZ – CNB), Bundesanstalt für Finanzdienstleistungsaufsicht (DE – BaFiN), Finanstilsynet (DK – Finanstilsynet), Hellenic Capital Markets Commission (EL – HCMC), Comisión Nacional del Mercado de Valores (ES – CNMV), Finnish Financial Supervisory Authority (FI – FSA), Autorité des Marchés Financiers (FR – AMF), Magyar Nemzeti Bank (HU – MNB), Central Bank of Ireland (IE – CBI), Financial Supervisory Authority (IS – FME), Commissione Nazionale per le Società e la Borsa (IT – Consob), Commission de Surveillance du Secteur Financier (LU – CSSF), Malta Financial Services Authority (MT – MFSA), Autoriteit Financiële Markten (NL – AFM), Finanstilsynet (Finanstilsynet – NO), Komisja Nadzoru Finansowego (PL – KNF), Comissão do Mercado de Valores Mobiliários (PT – CMVM), Romanian Financial Supervisory Authority (RO – FSA), Finansinspektionen (SE – Finansinspektionen), Agencija za trg vrednostnih papirjev (SI – ATVP), National Bank Slovakia (NBS – SK), Financial Conduct Authority (UK – FCA).

            (7)  Pristojni nacionalni organ ene od držav EGP-Efta, NO-Finanstilsynet, je 4. junija 2018 sprejel nacionalne ukrepe za poseganje v zvezi s produkti, ki imajo iste pogoje in datume začetka uporabe kot ukrepi organa ESMA. Poleg tega je finančni nadzorni organ Islandije 5. julija 2018 objavil, da je po njegovem mnenju trženje, razširjanje ali prodaja binarnih opcij v skladu z njegovo nacionalno zakonodajo (člen 5 zakona št. 108/2007 o poslovanju z vrednostnimi papirji) v nasprotju s pravilnimi in dobrimi poslovnimi postopki in praksami pri trgovanju z vrednostnimi papirji. Hkrati je 6. julija 2018 v Romuniji začela veljati nacionalna zakonodaja, ki ima enake pogoje kot ukrepi organa ESMA.

            (8)  Uredba Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (UL L 299, 16.11.2007, str. 1).

            (9)  Direktiva 2003/71/ES Evropskega parlamenta in Sveta z dne 4. novembra 2003 o prospektu, ki se objavi ob javni ponudbi ali sprejemu vrednostnih papirjev v trgovanje in o spremembi Direktive 2001/34/ES (UL L 345, 31.12.2003, str. 64).


title: Sklep Političnega in varnostnega odbora (SZVP) 2018/2063 z dne 18. decembra 2018 o podaljšanju mandata vodje misije Evropske unije v okviru SVOP v Maliju (EUCAP Sahel Mali) (EUCAP Sahel Mali/2/2018)

text:
                  27.12.2018

                  SL

                  Uradni list Evropske unije

                  L 329/26

         SKLEP POLITIČNEGA IN VARNOSTNEGA ODBORA (SZVP) 2018/2063
         z dne 18. decembra 2018
         o podaljšanju mandata vodje misije Evropske unije v okviru SVOP v Maliju (EUCAP Sahel Mali) (EUCAP Sahel Mali/2/2018)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti tretjega odstavka člena 38 Pogodbe,
         ob upoštevanju Sklepa Sveta 2014/219/SZVP z dne 15. aprila 2014 o misiji Evropske unije v okviru SVOP v Maliju (EUCAP Sahel Mali) (1) ter zlasti člena 7(1) Sklepa,
         ob upoštevanju naslednjega:

                     (1)

                     Politični in varnostni odbor (PVO) je na podlagi Sklepa 2014/219/SZVP pooblaščen, da v skladu s členom 38 Pogodbe sprejme ustrezne odločitve za izvajanje političnega nadzora in strateškega vodenja misije EUCAP Sahel Mali, vključno s sklepom o imenovanju vodje misije.

                     (2)

                     PVO je 9. januarja 2018 sprejel Sklep (SZVP) 2018/57 (2), s katerim je za vodjo misije EUCAP Sahel Mali za obdobje od 15. januarja 2018 do 14. januarja 2019 imenoval Philippa RIA.

                     (3)

                     Svet je 17. decembra 2018 sprejel Sklep (SZVP) 2018/2008 (3) o podaljšanju mandata EUCAP Sahel Mali do 28. februarja 2019.

                     (4)

                     Visoki predstavnik Unije za zunanje zadeve in varnostno politiko je predlagal, da se mandat Philippa RIA kot vodje misije EUCAP Sahel Mali podaljša na obdobje po 15. januarju 2019 –

               SPREJEL NASLEDNJI SKLEP:

            Člen 1
            Mandat Philippa RIA kot vodje misije EUCAP Sahel Mali se podaljša na obdobje po 15. januarju 2019.

            Člen 2
            Ta sklep začne veljati na dan sprejetja.
            Veljati preneha 28. februarja 2019.

            V Bruslju, 18. decembra 2018

                  Za Politični in varnostni odbor

                  Predsednica

               S. FROM-EMMESBERGER

            (1)  UL L 113, 16.4.2014, str. 21.

            (2)  Sklep Političnega in varnostnega odbora (SZVP) 2018/57 z dne 9. januarja 2018 o podaljšanju mandata vodje misije Evropske unije v okviru SVOP v Maliju (EUCAP Sahel Mali) (EUCAP Sahel Mali/1/2018) (UL L 10, 13.1.2018, str. 14).

            (3)  Sklep Sveta (SZVP) 2018/2008 z dne 17. decembra 2018 o spremembi in podaljšanju Sklepa 2014/219/SZVP o misiji Evropske unije v okviru SVOP v Maliju (EUCAP Sahel Mali) (UL L 322, 18.12.2018, str. 24).


title: Sklep Sveta (EU) 2018/2059 z dne 29. novembra 2018 o stališču, ki se v imenu Evropske unije zavzame v Skupnem odboru EGP glede spremembe Priloge IX (Finančne storitve) k Sporazumu EGP (Besedilo velja za EGP.)

text:
                  27.12.2018

                  SL

                  Uradni list Evropske unije

                  L 329/13

         SKLEP SVETA (EU) 2018/2059
         z dne 29. novembra 2018
         o stališču, ki se v imenu Evropske unije zavzame v Skupnem odboru EGP glede spremembe Priloge IX (Finančne storitve) k Sporazumu EGP
         (Besedilo velja za EGP)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 114 v povezavi s členom 218(9) Pogodbe,
         ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Sporazum o Evropskem gospodarskem prostoru (2) (v nadaljnjem besedilu: Sporazum EGP) je začel veljati 1. januarja 1994.

                     (2)

                     V skladu s členom 98 Sporazuma EGP se lahko Skupni odbor EGP med drugim odloči spremeniti Prilogo IX k temu sporazumu, ki vsebuje določbe o finančnih storitvah.

                     (3)

                     Uredbo (EU) 2015/847 Evropskega parlamenta in Sveta (3) je treba vključiti v Sporazum EGP.

                     (4)

                     Direktivo (EU) 2015/849 Evropskega parlamenta in Sveta (4) je treba vključiti v Sporazum EGP.

                     (5)

                     Delegirano uredbo Komisije (EU) 2016/1675 (5) je treba vključiti v Sporazum EGP.

                     (6)

                     Prilogo IX k Sporazumu EGP bi bilo zato treba ustrezno spremeniti.

                     (7)

                     Stališče Unije v Skupnem odboru EGP bi moralo zato temeljiti na priloženih osnutkih sklepov –

               SPREJEL NASLEDNJI SKLEP:

            Člen 1
            Stališče, ki se v imenu Unije zavzame v Skupnem odboru EGP glede predlagane spremembe Priloge IX (Finančne storitve) k Sporazumu EGP, temelji na osnutkih sklepov Skupnega odbora EGP, ki sta priložena temu sklepu.

            Člen 2
            Ta sklep začne veljati na dan sprejetja.

            V Bruslju, 29. novembra 2018

                  Za Svet

                  Predsednica

               M. SCHRAMBÖCK

            (1)  UL L 305, 30.11.1994, str. 6.

            (2)  UL L 1, 3.1.1994, str. 3.

            (3)  Uredba (EU) 2015/847 Evropskega parlamenta in Sveta z dne 20. maja 2015 o informacijah, ki spremljajo prenose sredstev, in razveljavitvi Uredbe (ES) št. 1781/2006 (UL L 141, 5.6.2015, str. 1).

            (4)  Direktiva (EU) 2015/849 Evropskega parlamenta in Sveta z dne 20. maja 2015 o preprečevanju uporabe finančnega sistema za pranje denarja ali financiranje terorizma, spremembi Uredbe (EU) št. 648/2012 Evropskega parlamenta in Sveta ter razveljavitvi Direktive 2005/60/ES Evropskega parlamenta in Sveta in Direktive Komisije 2006/70/ES (UL L 141, 5.6.2015, str. 73).

            (5)  Delegirana uredba Komisije (EU) 2016/1675 z dne 14. julija 2016 o dopolnitvi Direktive (EU) 2015/849 Evropskega parlamenta in Sveta z opredelitvijo tretjih držav z visokim tveganjem, ki imajo strateške pomanjkljivosti (UL L 254, 20.9.2016, str. 1).

            OSNUTEK
            SKLEP SKUPNEGA ODBORA EGP št. …/…
            z dne …
            o spremembi Priloge IX (Finančne storitve) k Sporazumu EGP
            SKUPNI ODBOR EGP JE –
            ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
            ob upoštevanju naslednjega:

                        (1)

                        Uredbo (EU) 2015/847 Evropskega parlamenta in Sveta z dne 20. maja 2015 o informacijah, ki spremljajo prenose sredstev, in razveljavitvi Uredbe (ES) št. 1781/2006 (1) je treba vključiti v Sporazum EGP.

                        (2)

                        Uredba (EU) 2015/847 razveljavlja Uredbo (ES) št. 1781/2006, ki je vključena v Sporazum EGP in jo je zato treba v okviru Sporazuma EGP razveljaviti.

                        (3)

                        Prilogo IX k Sporazumu EGP bi bilo zato treba ustrezno spremeniti –

                  SPREJEL NASLEDNJI SKLEP:

               Člen 1
               Priloga IX k Sporazumu EGP se spremeni:

                           1.

                           Besedilo točke 23ba (Direktiva Komisije 2006/70/ES) se nadomesti z naslednjim:
                           „32015 R 0847: Uredba (EU) 2015/847 Evropskega parlamenta in Sveta z dne 20. maja 2015 o informacijah, ki spremljajo prenose sredstev, in razveljavitvi Uredbe (ES) št. 1781/2006 (UL L 141, 5.6.2015, str. 1).
                           Za namene tega sporazuma se določbe Uredbe uporabljajo z naslednjimi prilagoditvami:
                           Z odstopanjem od členov 4 in 6 glede prenosov sredstev v švicarskih frankih v Lihtenštajnu ter iz Lihtenštajna in v Lihtenštajn v okviru njegove valutne unije s Švico se informacije, ki jih zahtevata člena 4 in 6, zberejo in na zahtevo ponudnika plačilnih storitev prejemnika plačila dajo na voljo v treh delovnih dneh, vendar jih ni treba nemudoma prenesti s prenosi sredstev, kot je predvideno v členih 4 in 6. To odstopanje se uporablja za prehodno obdobje, ki se izteče 31. decembra 2022.“

                           2.

                           Besedilo točke 23d (Uredba (ES) št. 1781/2006 Evropskega parlamenta in Sveta) se črta.

               Člen 2
               Besedilo Uredbe (EU) 2015/847 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.

               Člen 3
               Ta sklep začne veljati […], pod pogojem, da so bila predložena vsa uradna obvestila v skladu s členom 103(1) Sporazuma EGP (*1), ali na dan začetka veljavnosti Sklepa Skupnega odbora EGP št. …/… z dne … (2) [o vključitvi direktive o preprečevanju pranja denarja IV (celex 32015L0849) v Sporazum EGS], pri čemer se upošteva poznejši datum.

               Člen 4
               Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.

               V Bruslju,

                     Za Skupni odbor EGP

                     Predsednik

                     Sekretarja Skupnega odbora EGP

               (1)  UL L 141, 5.6.2015, str. 1.

               (*1)  [Navedena ni nobena ustavna zahteva.] [Navedene so ustavne zahteve.]

               (2)  UL L …

            OSNUTEK
            SKLEP SKUPNEGA ODBORA EGP št. …/…
            z dne …
            o spremembi Priloge IX (Finančne storitve) k Sporazumu EGP
            SKUPNI ODBOR EGP JE –
            ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
            ob upoštevanju naslednjega:

                        (1)

                        Direktivo (EU) 2015/849 Evropskega parlamenta in Sveta z dne 20. maja 2015 o preprečevanju uporabe finančnega sistema za pranje denarja ali financiranje terorizma, spremembi Uredbe (EU) št. 648/2012 Evropskega parlamenta in Sveta ter razveljavitvi Direktive 2005/60/ES Evropskega parlamenta in Sveta in Direktive Komisije 2006/70/ES (1) je treba vključiti v Sporazum EGP.

                        (2)

                        Delegirano uredbo Komisije (EU) 2016/1675 z dne 14. julija 2016 o dopolnitvi Direktive (EU) 2015/849 Evropskega parlamenta in Sveta z opredelitvijo tretjih držav z visokim tveganjem, ki imajo strateške pomanjkljivosti (2), je treba vključiti v Sporazum EGP.

                        (3)

                        Direktiva (EU) 2015/849 razveljavlja Direktivo 2005/60/ES Evropskega parlamenta in Sveta (3) in Direktivo Komisije 2006/70/ES (4), ki sta vključeni v Sporazum EGP in ju je zato treba v okviru Sporazuma EGP razveljaviti.

                        (4)

                        Prilogo IX k Sporazumu EGP bi bilo zato treba ustrezno spremeniti –

                  SPREJEL NASLEDNJI SKLEP:

               Člen 1
               Priloga IX k Sporazumu EGP se spremeni:

                           1.

                           Besedilo točke 23b (Direktiva 2005/60/ES Evropskega parlamenta in Sveta) se nadomesti z naslednjim:
                           „32015 L 0849: Direktiva (EU) 2015/849 Evropskega parlamenta in Sveta z dne 20. maja 2015 o preprečevanju uporabe finančnega sistema za pranje denarja ali financiranje terorizma, spremembi Uredbe (EU) št. 648/2012 Evropskega parlamenta in Sveta ter razveljavitvi Direktive 2005/60/ES Evropskega parlamenta in Sveta in Direktive Komisije 2006/70/ES (UL L 141, 5.6.2015, str. 73).
                           Za namene tega sporazuma se določbe Direktive uporabljajo z naslednjimi prilagoditvami:

                                       (a)

                                       Točka (d) člena 3(4) se nadomesti z naslednjim:
                                       ‚goljufije, vsaj težje, ki vpliva na finančne interese Unije, kot je opredeljena spodaj:

                                                   (i)

                                                   glede odhodkov vsako namerno dejanje ali opustitev dejanja v zvezi z:

                                                               —

                                                               uporabo ali predložitvijo lažnih, nepravilnih ali nepopolnih izjav ali dokumentov, ki ima za posledico nezakonito prisvojitev ali nezakonito zadrževanje sredstev iz splošnega proračuna Evropske unije ali proračunov, ki jih upravlja Evropska unija ali se upravljajo v njenem imenu;

                                                               —

                                                               nerazkritjem informacij ob kršitvi specifične obveznosti, z enakim učinkom;

                                                               —

                                                               uporabo takšnih sredstev za namene, ki so drugačni od namenov, za katere so bila sredstva prvotno odobrena;

                                                   (ii)

                                                   glede prihodkov, kakor so opredeljeni v Sklepu Sveta z dne 29. septembra 2000 o sistemu virov lastnih sredstev Evropskih skupnosti (5), vsako namerno dejanje ali opustitev dejanja v zvezi z:

                                                               —

                                                               uporabo ali predložitvijo lažnih, nepravilnih ali nepopolnih izjav ali listin, ki ima za posledico nezakonito zmanjšanje sredstev iz splošnega proračuna Evropske unije ali proračunov, ki jih upravlja Evropska unija ali se upravljajo v njenem imenu;

                                                               —

                                                               nerazkritjem informacij ob kršitvi specifične obveznosti, z enakim učinkom;

                                                               —

                                                               napačno uporabo zakonito pridobljene koristi, z enakim učinkom.

                                             Za težjo goljufijo se šteje goljufija, ki se nanaša na minimalni znesek, ki pa ne sme presegati 50 000 EUR.‘“

                           2.

                           Besedilo točke 23ba (Direktiva Komisije 2006/70/ES) se nadomesti z naslednjim:
                           „32016 R 1675: Delegirana uredba Komisije (EU) 2016/1675 z dne 14. julija 2016 o dopolnitvi Direktive (EU) 2015/849 Evropskega parlamenta in Sveta z opredelitvijo tretjih držav z visokim tveganjem, ki imajo strateške pomanjkljivosti (UL L 254, 20.9.2016, str. 1).“

                           3.

                           V točki 31bc (Uredba (EU) št. 648/2012 Evropskega parlamenta in Sveta) se doda naslednja alinea:

                                       „—

                                          32015 L 0849: Direktiva (EU) 2015/849 Evropskega parlamenta in Sveta z dne 20. maja 2015 (UL L 141, 5.6.2015, str. 73).“

               Člen 2
               Besedili Direktive (EU) 2015/849 in Delegirane uredbe (EU) 2016/1675 v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.

               Člen 3
               Ta sklep začne veljati […] pod pogojem, da so bila predložena vsa uradna obvestila v skladu s členom 103(1) Sporazuma EGP (*1).

               Člen 4
               Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.

               V Bruslju,

                     Za Skupni odbor EGP

                     Predsednik

                     Sekretarja Skupnega odbora EGP

               (1)  UL L 141, 5.6.2015, str. 73.

               (2)  UL L 254, 20.9.2016, str. 1.

               (3)  UL L 309, 25.11.2005, str. 15.

               (4)  UL L 214, 4.8.2006, str. 29.

               (5)  UL L 253, 7.10.2000, str. 42.

               (*1)  [Navedena ni nobena ustavna zahteva.] [Navedene so ustavne zahteve.]

               Izjava držav Efte

                  k Sklepu št. […] o vključitvi Direktive (EU) 2015/849 v Sporazum EGP

               Direktiva (EU) 2015/849 vsebuje določbe s sklicevanji na akte, sprejete na podlagi naslova V PDEU. Opozoriti je treba, da vključitev aktov s temi določbami v Sporazum EGP ne posega v razumevanje, da zakonodaja Evropske unije, sprejeta na podlagi naslova V PDEU, ne spada v področje uporabe Sporazuma EGP.

               Skupna izjava pogodbenic

                  k Sklepu št. […] o vključitvi Direktive (EU) 2015/849 v Sporazum EGP

               Pogodbenice so se dogovorile o vključitvi težjih goljufij, ki vplivajo na finančne interese Evropske unije, na seznam predhodnih kaznivih dejanj v zvezi s pranjem denarja. Iz praktičnih razlogov je bila četrta direktiva o pranju denarja (Direktiva (EU) 2015/849) vključena brez vzajemnega sporazuma o zaščiti finančnih interesov držav Efte, ki so del EGP. Vendar se načela vzajemnosti in homogenosti, kakor so določena v členu 1 Sporazuma EGP in navedena v uvodni izjavi 4 Sporazuma EGP, še naprej v celoti uporabljajo tudi za vzajemno zaščito pred kriminalno dejavnostjo, ki vpliva na finančne interese pogodbenic v smislu [tega sklepa].


title: Sklep Političnega in varnostnega odbora (SZVP) 2018/2061 z dne 18. decembra 2018 o podaljšanju mandata vodje misije Evropske unije za pomoč pri integriranem upravljanju libijskih meja (EUBAM Libya) (EUBAM Libya/2/2018)

text:
                  27.12.2018

                  SL

                  Uradni list Evropske unije

                  L 329/22

         SKLEP POLITIČNEGA IN VARNOSTNEGA ODBORA (SZVP) 2018/2061
         z dne 18. decembra 2018
         o podaljšanju mandata vodje misije Evropske unije za pomoč pri integriranem upravljanju libijskih meja (EUBAM Libya) (EUBAM Libya/2/2018)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti tretjega odstavka člena 38 Pogodbe,
         ob upoštevanju Sklepa Sveta 2013/233/SZVP z dne 22. maja 2013 o misiji Evropske unije za pomoč pri integriranem upravljanju libijskih meja (EUBAM Libya) (1) in zlasti člena 9(1) Sklepa,
         ob upoštevanju naslednjega:

                     (1)

                     Politični in varnostni odbor (PVO) je na podlagi Sklepa 2013/233/SZVP pooblaščen, da v skladu s členom 38 Pogodbe sprejme ustrezne odločitve glede izvajanja političnega nadzora in strateškega vodenja misije EUBAM Libya, vključno s sklepom o imenovanju vodje misije.

                     (2)

                     PVO je 30. avgusta 2016 sprejel Sklep (SZVP) 2016/1634 (2), s katerim je Vincenza TAGLIAFERRIJA imenoval za vodjo misije EUBAM Libya za obdobje od 1. septembra 2016 do 21. avgusta 2017.

                     (3)

                     Svet je 17. julija 2017 sprejel Sklep (SZVP) 2017/1342 (3), s katerim je mandat misije EUBAM Libya podaljšal za obdobje od 22. avgusta 2017 do 31. decembra 2018.

                     (4)

                     PVO je 18. julija 2017 sprejel Sklep (SZVP) 2017/1401 (4), s katerim je mandat Vincenza TAGLIAFERRIJA kot vodje misije EUBAM Libya podaljšal za obdobje od 22. avgusta 2017 do 21. avgusta 2018.

                     (5)

                     PVO je 20. marca 2018 sprejel Sklep (SZVP) 2018/558 (5), s katerim je mandat Vincenza TAGLIAFERRIJA kot vodje misije EUBAM Libya podaljšal za obdobje od 22. avgusta 2018 do 31. decembra 2018.

                     (6)

                     Svet je 17. decembra 2018 sprejel Sklep (SZVP) 2018/2009 (6), s katerim je mandat misije EUBAM Libya podaljšal za obdobje od 1. januarja 2019 do 30. junija 2020.

                     (7)

                     Visoki predstavnik Unije za zunanje zadeve in varnostno politiko je predlagal, da se mandat Vincenza TAGLIAFERRIJA kot vodje misije EUBAM Libya podaljša za obdobje od 1. januarja 2019 do 31. decembra 2019 –

               SPREJEL NASLEDNJI SKLEP:

            Člen 1
            Mandat Vincenza TAGLIAFERRIJA kot vodje misije EUBAM Libya se podaljša do 31. decembra 2019.

            Člen 2
            Ta sklep začne veljati na dan sprejetja.
            Uporablja se od 1. januarja 2019.

            V Bruslju, 18. decembra 2018

                  Za Politični in varnostni odbor

                  Predsednica

               S. FROM-EMMESBERGER

            (1)  UL L 138, 24.5.2013, str. 15.

            (2)  Sklep Političnega in varnostnega odbora (SZVP) 2016/1634 z dne 30. avgusta 2016 o imenovanju vodje misije Evropske unije za pomoč pri integriranem upravljanju libijskih meja (EUBAM Libya) (EUBAM Libya/1/2016) (UL L 243, 10.9.2016, str. 10).

            (3)  Sklep Sveta (SZVP) 2017/1342 z dne 17. julija 2017 o spremembi in podaljšanju Sklepa 2013/233/SZVP o misiji Evropske unije za pomoč pri integriranem upravljanju libijskih meja (EUBAM Libya) (UL L 185, 18.7.2017, str. 60).

            (4)  Sklep Političnega in varnostnega odbora (SZVP) 2017/1401 z dne 18. julija 2017 o podaljšanju mandata vodje misije Evropske unije za pomoč pri integriranem upravljanju libijskih meja (EUBAM Libya) (EUBAM Libya/1/2017) (UL L 199, 29.7.2017, str. 13).

            (5)  Sklep Političnega in varnostnega odbora (SZVP) 2018/558 z dne 20. marca 2018 o podaljšanju mandata vodje misije Evropske unije za pomoč pri integriranem upravljanju libijskih meja (EUBAM Libya) (EUBAM Libya/1/2018) (UL L 93, 11.4.2018, str. 3).

            (6)  Sklep Sveta (SZVP) 2018/2009 z dne 17. decembra 2018 o spremembi in podaljšanju Sklepa 2013/233/SZVP o misiji Evropske unije za pomoč pri integriranem upravljanju libijskih meja (UL L 322, 18.12.2018, str. 25).